রণবীর কপূরের সঙ্গে ব্রেকআপের কিছুদিন পরেই ক্যাটরিনা আর আদিত্য রায় কপূরের প্রেম নিয়ে চর্চা শুরু হয়ে গিয়েছিল চারিদিকে। ইদানীং নাকি ক্যাট নিজেই তাতে ইন্ধন জোগাচ্ছেন রণবীরের মনে জ্বালা ধরানোর জন্য। সম্প্রতি রণবীরের নতুন হাউস ওয়ার্মিং পার্টিতে আদিত্যকে দেখা যায়নি। মিডিয়ায় তা নিয়ে নানা রকম জল্পনাও শুরু হয়ে গিয়েছিল। এখন শোনা যাচ্ছে, ইচ্ছে করেই ক্যাটরিনা সেদিন আদিত্যের সঙ্গে প্রকাশ্যে ঘুরছিলেন। যাতে দু’জনের ছবি তুলতে পারেন পাপারাৎজি। এতে রণবীরের উপর কতটা প্রভাব পড়ছে, তা অবশ্য জানা যায়নি!